cyanic-selkie/wikianc huggingface dataset:
คณะนิติศาสตร์ มหาวิทยาลัยพะเยา
ประวัติ
คณะนิติศาสตร์ มหาวิทยาลัยพะเยา จัดตั้งขึ้นเป็นสาขาวิชานิติศาสตร์ สังกัดสำนักวิชาศิลปศาสตร์ มหาวิทยาลัยนเรศวร วิทยาเขตสารสนเทศพะเยา ตามโครงการพัฒนาโครงสร้างทางการบริหารและการเปิดสอนหลักสูตรต่างๆ เพื่อสอดคล้องกับนโยบายของรัฐบาลกับความต้องการ ด้านการศึกษาของเยาวชน ของมหาวิทยาลัยนเรศวร วิทยาเขตสารสนเทศพะเยา ในปีงบประมาณ 2546 ต่อมาในปีงบประมาณ 2551 สาขาวิชานิติศาสตร์ ได้แยกตัวจากสำนักวิชาศิลปศาสตร์ จัดตั้งเป็นสำนักวิชานิติศาสตร์ มหาวิทยาลัยนเรศวร พะเยา และต่อมาในวันที่ 16 กรกฎาคม พ.ศ. 2553 มหาวิทยาลัยนเรศวร พะเยาได้รับการยกฐานะเป็น มหาวิทยาลัยพะเยา สำนักวิชานิติศาสตร์ จึงได้เปลี่ยนเป็นคณะนิติศาสตร์มหาวิทยาลัยพะเยา
เหลียง เสี่ยวปิง
ผลงาน
ปีพ.ศ. 2547 幻影神针
ปีพ.ศ. 2546 Light of Million Hope / 万家灯火
คณะนิติศาสตร์ มหาวิทยาลัยพะเยา
หลักสูตรการศึกษา
ปัจจุบันคณะนิติศาสตร์ มหาวิทยาลัยพะเยาได้เปิดทำการเรียนการสอนทั้งหลักสูตรระดับปริญญาตรีและระดับบัณฑิตศึกษาดังนี้ ดังนี้
คณบดี
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามในขณะนั้น
เหลียง เสี่ยวปิง
ผลงาน
ปีพ.ศ. 2542 袁崇焕传 食神
ปีพ.ศ. 2541 อุ้ยเสี่ยวป้อ (ฉบับเฉินเสี่ยวชุน) / 新鹿鼎记
ปีพ.ศ. 2540 โปเยโปโลเย ภาค 2 / 聊斋Ⅱ
ปีพ.ศ. 2538 เปาบุ้นจิ้น / 包青天之《夫证妻凶》 娱乐插班生 หมัดใต้เตะเหนือ / FIST OF POWER / 南拳北腿 ฤทธิ์ดาบวงพระจันทร์ / 圆月弯刀
ปีพ.ศ. 2537 ฮ่องเต้บัลลังก์เลือด / 天子屠龙 新父子時代 จอมดาบไลโบยี / 寻龙剑侠赖布衣
ปีพ.ศ. 2536 เดชคัมภีร์เส้าหลิน / Heroes From Shaolin / 武尊少林 จอมกระบี่สันโดด / Lonestar Sword / 孤星剑 จอมราชันย์ยุคสุดท้าย / Fate of the Last Empire / 清宫气数录 ไฟรักไฟลวง / Ambition / 孽吻
ปีพ.ศ. 2535 致命一擊 疾风柔情 兄兄我我 กระบี่ลมกรด / 风之刀
ปีพ.ศ. 2534 共饮长江水 阖府抢钱 จอมโจรดาบทอง / 血玺金刀
แหล่งข้อมูล
1969
เมเลส เซนาวี
เมเลส เซนาวี (መለስ ዜናዊ) เป็นนักการเมืองชาวเอธิโอเปียซึ่งเป็นประธานาธิบดีเอธิโอเปียและดำรงตำแหน่งนายกรัฐมนตรีคนที่ 8 ของเอธิโอเปีย
อูรีออล รูเมว
อูรีออล รูเมว บีดัล (Oriol Romeu Vidal; เกิดวันที่ 24 กันยายน ค.ศ. 1991) เป็นนักฟุตบอลชาวสเปน ปัจจุบันลงเล่นในตำแหน่งกองกลางตัวรับให้กับฌิโรนา สโมสรในลาลิกา
วิกิพีเดียภาษาอัสสัม
วิกิพีเดียภาษาอัสสัม เป็นสารานุกรมวิกิพีเดียที่จัดทำขึ้นในภาษาอัสสัม สร้างขึ้นในวันที่ 2 มิถุนายน พ.ศ. 2545 ในเดือนกรกฎาคม พ.ศ. 2558 วิกิพีเดียภาษานี้มีบทความถึง 3,600 บทความ ในปัจจุบันมี  บทความกับผู้ใช้ลงทะเบียน  คน
รางวัลนาฏราช สาขาบทโทรทัศน์ยอดเยี่ยม
รางวัลนาฏราช สาขาบทโทรทัศน์ยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ผู้เขียนบทละครที่เขียนบทละครได้ดี โดยบทละครนั้นอาจจะดัดแปลงมาจากนวนิยายหรือแต่งขึ้นมาเองได้ บทละครเปรียบเสมือนหัวใจสำคัญของละคร ฉะนั้นบทละครที่ได้รับรางวัล ควรเป็นบทละครที่รักษาเค้าโครงเรื่องบทประพันธ์หรือร้อยเรียงเรื่องราวได้สมเหตุสมผล เนื้อเรื่องสวยงาม ชวนติดตาม ควรค่าแก่การได้รับรางวัลในปีนั้นๆ โดยคะแนนจะมาจากการลงคะแนนของเหล่าสมาชิกสมาพันธ์
ผู้ได้รับรางวัลและเข้าชิง
ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช บทละครที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยบทละครที่ได้รับการเสนอชื่อเข้าชิง
รายชื่อผู้เข้าชิง
จำนวนนักเขียนบท 16 คน ที่ได้รับการเสนอชื่อมากกว่า 2 ครั้ง
อุดมเดช ป.เปาอินทร์
อุดมเดช ป.เปาอินทร์ สถิติการชก 20 ครั้ง ชนะ 19 (น็อค 14) แพ้ 1
จระเข้ตีนเป็ด
จระเข้ตีนเป็ด หรือทับศัพท์ว่า แอลลิเกเตอร์ (alligator, เรียกสั้น ๆ ว่า เกเตอร์: gator) เป็นสกุลของสัตว์เลื้อยคลานในอันดับจระเข้ (Crocodilia) ในวงศ์ Alligatoridae ใช้ชื่อสกุลว่า Alligator
แอลลิเกเตอร์เป็นจระเข้ที่อยู่ในวงศ์ Alligatoridae ซึ่งแยกมาจากจระเข้ทั่วไปส่วนใหญ่ที่จะอยู่ในวงศ์ Crocodylidae ซึ่งแยกออกมาจากกันราว 200 ล้านปีก่อน ในมหายุคมีโซโซอิก และไม่เปลี่ยนแปลงรูปร่าง แอลลิเกเตอร์จึงจัดเป็นซากดึกดำบรรพ์มีชีวิตจำพวกหนึ่ง
แอลลิเกเตอร์ มีลักษณะที่แตกต่างไปจากจระเข้ในวงศ์ Crocodylidae หรือจระเข้ทั่วไป คือ เมื่อมองจากด้านบนจะเห็นจะงอยปากสั้นและเป็นรูปตัวu|ยู รูจมูกมีขนาดใหญ่ และเมื่อหุบปากแล้วฟันล่างจะไม่โผล่ออกมาให้เห็น เพราะมีส่วปลายของหัวแผ่กว้างและขากรรไกรยาว ส่วนปลายของขากรรไกรล่างซ้ายและขวาเชื่อมต่อกันเป็นพื้นที่แคบ กระดูกแอนโทพเทอรีกอยด์อยู่ห่างจากแถวของฟันที่กระดูกแมคซิลลาเป็นช่องกว้าง กระดูกพาลาทีนมีก้านกระดูกชิ้นยาวอยู่ทางด้านหน้าและยื่นเลยช่องในเบ้าตา พื้นผิวด้านบนของลิ่นมีสารเคอราติน ไม่มีต่อมขจัดเกลือบนลิ้น
ปัจจุบัน แอลลิเกเตอร์ มีอยู่ 2 ชนิดเท่านั้น คือ แอลลิเกเตอร์อเมริกัน (Alligator mississippiensis) ซึ่งถือเป็นสัตว์จำพวกจระเข้ที่ใหญ่ที่สุดที่พบได้ในทวีปอเมริกาเหนือ และแอลลิเกเตอร์จีน (A. sinensis) ที่พบในลุ่มแม่น้ำแยงซีในประเทศจีนเท่านั้น และเป็นสัตว์ที่ใกล้สูญพันธุ์มากแล้ว
ซึ่งคำว่า แอลลิเกเตอร์นั้น มาจากภาษาสเปนคำว่า "Lagarto" หมายถึง "สัตว์เลื้อยคลาน"
เซ็นเง็ง
เซ็นเง็ง หรือ เจ้าหญิงโคโนฮานาซากูยะ ในตำนานเทพของญี่ปุ่นคือเจ้าหญิงแห่งฤดูใบไม้ผลิและคือสัญลักษณ์แห่งการเริ่มต้นชีวิตของโลก  เธอเป็นลูกสาวของเทพแห่งภูเขาโอยะมัทสึมิ บ่อยครั้งที่เธอมักจะถูกพิจารณาว่าเป็นอวตารของชีวิตของชาวญี่ปุ่น โดยเฉพาะอย่างยิ่งเมื่อสัญลักษณ์ของเธอคือดอกซากุระ
เธอเป็นภรรยาของเทพนินิกิ เธอเจอเขาที่ริมฝั่งทะเลและก็ตกหลุมรักกัน นินิกิขอโอยะมัทสึมที่จะแต่งงานกับลูกสาวของเขา โอยะมัทสึมิเสนอลูกสาวคนโต อิฮานางะ ให้แทน แต่หัวใจของนินิกิตกเป็นของโคะโนะฮะนะเรียบร้อยแล้ว โอยะมัทสึมิตกลงและให้ทั้งสองคนได้แต่งงานกัน พวกเขามีลูกชายสามคน รวมถึงโฮเดริและโฮโอริด้วย
แต่ชีวิตแต่งงานของทั้งสองเป็นได้แค่สั้น ๆ เนื่องจากนินิกิเป็นคนขี้สงสัยและขี้หึง ด้วยความสิ้นหวังโคะโนะฮะนะเผาบ้านของตนเองและสิ้นชีวิตในกองเพลิง
ชนกสุดา รักษนาเวศ
ชนกสุดา รักษนาเวศ (เกิด 6 กรกฎาคม พ.ศ. 2537) ชื่อเล่น แก๊ป เป็นนักแสดงหญิงชาวไทย เริ่มเข้าสู่วงการบันเทิงจากการชักชวนของเอ ศุภชัย จนได้เซ็นสัญญากับทางสถานีวิทยุโทรทัศน์ไทยทีวีสีช่อง 3
ประวัติ
ชนกสุดา รักษนาเวส เกิดเมื่อวันที่ 6 กรกฎาคม พ.ศ. 2537 เป็นหลานของ ชัชฎาภรณ์ รักษนาเวส จบการศึกษาที่คณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ มีผลงานทางโทรทัศน์ที่ออกอากาศเป็นครั้งแรกคือละครเรื่อง เจ้าจอม คู่กับ อั๋น วิทยา ปิดกล้องไปปี 2557 ปัจจุบันออกอากาศทางช่อง 3 SD ผลงานที่สร้างชื่อเสียง คือเรื่อง นางอาย รับบท สินีนาฏ
วัดบางพูดนอก
วัดบางพูดนอก เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 7 ตำบลบางพูด อำเภอปากเกร็ด จังหวัดนนทบุรี ที่ดินที่ตั้งวัดมีเนื้อที่ 17 ไร่ อาณาเขตทิศเหนือยาว 200 เมตร ติดต่อกับที่เอกชน ทิศตะวันออกยาว 100 เมตร ติดต่อกับซอยสุขาประชาสรรค์ 2 ซอย 21 ทิศใต้ยาว 200 เมตร ติดต่อกับถนนสุขาประชาสรรค์ 2 และคลองบางพูด และทิศตะวันตกยาว 100 เมตร ติดต่อกับคลองอ้อมเกาะ
วัดบางพูดนอกสร้างเมื่อประมาณ พ.ศ. 2140 ไม่ทราบประวัติผู้สร้างวัด ที่ได้นามเช่นนั้นเพราะวัดตั้งอยู่ริมคลองบางพูดและที่บ้านบางพูด จึงได้รับการขนานนามตามภูมิประเทศที่ตั้งวัด วัดได้รับพระราชทานวิสุงคามสีมาและผูกพัทธสีมาเมื่อ พ.ศ. 2190
วิกิพีเดียภาษาเคิร์ด
วิกิพีเดียภาษาเคิร์ด (, ویکیپیدیای کوردی) เป็นสารานุกรมวิกิพีเดียที่จัดทำขึ้นในภาษาเคิร์ดสองรูปแบบ: ภาษาเคิร์ดเหนือและภาษาเคิร์ดตอนกลาง โดยรุ่นเดิมสร้างขึ้นในเดือนมกราคม ค.ศ. 2004 ณ เดือนSeptember ค.ศ. 2023 วิกิพีเดียภาษาเคิร์ดเหนือมี บทความ ส่วนวิกิพีเดียภาษาเคิร์ดตอนกลางมี  บทความ นอกจากนี้ยังมีวิกิพีเดียอีกสองรุ่นสำหรับภาษาซาซาและภาษาเคิร์ดใต้ ซึ่งฉบับหลังยังอยู่ในระยะทดลอง
ประวัติ
วิกิพีเดียภาษาเคิร์ดสร้างขึ้นขึ้นในวันที่ 7 มกราคม ค.ศ. 2004 โดยออกแบบให้รวมบทความทั้งภาษาเคิร์ดเหนือและตอนกลางเข้าด้วยกัน จากนั้นในวันที่ 12 สิงหาคม ค.ศ. 2009 วิกิพีเดียภาษาเคิร์ดจึงแยกออกเป็นสองรุ่น เนื่องจากปัญหาทางเทคนิคและภาษาฉบับ โดยรุ่นเดิม (ku.) ยังคงมีชื่อเป็นวิกิพีเดียภาษาเคิร์ดเหนือ ส่วนรุ่นใหม่ (ckb.) มีชื่อเป็นวิกิพีเดียภาษาเคิร์ดตอนกลาง
กล้ามเนื้อฟรอนทาลิส
กล้ามเนื้อฟรอนทาลิส (Frontalis muscle) เป็นกล้ามเนื้อบางๆ ตั้งอยู่บริเวณด้านหน้าของศีรษะ รูปสี่เหลี่ยมผืนผ้า และเกาะกับพังผืดชั้นผิว (superficial fascia) มีลักษณะกว้างกว่ากล้ามเนื้อออกซิปิตาลิส (Occipitalis) และใยของกล้ามเนื้อนี้ยังยาวและสีซีดกว่ากล้ามเนื้อออกซิปิตาลิส กล้ามเนื้อนี้ไม่มีจุดเกาะอยู่กับกระดูก
ใยกล้ามเนื้อส่วนใกล้กลาง (medial) ต่อเนื่องกับใยของกล้ามเนื้อโปรเซอรัส (Procerus) ใยกล้ามเนื้อตรงกลางร่วมไปกับกล้ามเนื้อคอร์รูเกเตอร์ ซูเปอร์ซิลิไอ (Corrugator supercilii) และกล้ามเนื้อหลับตา (Orbicularis oculi) ยึดเกาะกับผิวหนังของคิ้ว และใยกล้ามเนื้อด้านข้างรวมกับกล้ามเนื้อหลับตาเหนือส่วนยื่นกระดูกหน้าผากจดกระดูกโหนกแก้ม (zygomatic process of the frontal bone)
จากจุดเกาะดังกล่าว ใยกล้ามเนื้อทอดตัวขึ้นไปด้านบน และเชื่อมกับกาเลีย อโพนิวโรติกา (galea aponeurotica) ใต้ต่อรอยประสานคร่อมขม่อมหน้า (coronal suture)
ขอบด้านใกล้กลางของกล้ามเนื้อฟรอนทาลิสาเชื่อมร่วมกันเหนือต่อสันจมูก แต่ระหว่างกล้ามเนื้อออกซิปิตาลิสเป็นช่องว่างที่มีความผันแปร เป็นที่อยู่ของกาเลีย อโพนิวโรติกา
หน้าที่หลักของกล้ามเนื้อนี้ต่อคิ้ว คือการยกหรือเลิกคิ้ว (ทำหน้าที่ตรงข้ามกับส่วนเบ้าตาของกล้ามเนื้อหลับตา (orbital portion of the orbicularis)) โดยเฉพาะอย่างยิ่งเมื่อมองขึ้นไปด้านบน และยังทำหน้าที่เมื่อวัตถุที่มองอยู่ไกลหรือมัวมาก
ออริกซ์
ออริกซ์ (oryx) เป็นสกุลของสัตว์เลี้ยงลูกด้วยนมกีบคู่เคี้ยวเอื้อง จำพวกแอนทิโลปหรือกาเซลล์ พบกระจายพันธุ์ในทวีปแอฟริกาและคาบสมุทรอาหรับ มีลักษณะเด่น คือ เป็นแอนทิโลปขนาดใหญ่ และมีเขาที่บิดเป็นเกลียวยาวแหลม เห็นได้ชัดเจน มีใบหน้ารวมถึงลำตัวช่วงขาที่เป็นลายสีเส้นดำพาดผ่าน ขณะที่ตามลำตัวเป็นสีขาวหรือสีสว่าง
ศัพทมูลวิทยา
คำว่า "ออริกซ์" มาจากภาษากรีก คำว่า Ὂρυξ óryx หมายถึง ประเภทหนึ่งของแอนทิโลป พหูพจน์ในภาษากรีกคือ  óryges  และถึงแม้คำว่า  oryxes  มีการใช้ในภาษาอังกฤษ เฮอรอโดทัส นักประวัติศาสตร์ชาวกรีกโบราณ กล่าวถึงออริกซ์ในลิเบียเรียกว่า "Orus" อาจจะเกี่ยวข้องกับคำกริยาคำว่า ¨oruttoo "หรือ" orussoo " มีความหมาย "ขุด" ทั้งนี้ ออริกซ์สีขาวเป็นที่รู้จักกันดีว่ามีพฤติกรรมขุดหลุมทรายเพื่อใช้ในการหลบความร้อน
การจำแนก
จำแนกออกได้เป็น 4 ชนิด คือ thumb|left|ลักษณะใบหน้าและเขาของออริกซ์ชนิดต่าง ๆ
พระเทวเทพสัมพุทธเจ้า
พระเทวเทพสัมพุทธเจ้า มีปรากฏในเรื่อง อนาคตวงศ์ ว่าหลังจากหมดยุคของ พระรังสีมุนีสัมพุทธเจ้าแล้ว แผ่นดินถูกทำลายจนเกิดแผ่นดินใหม่ เรียกว่า มัณฑกัปป์ คือจะมีพระพุทธเจ้า 2 พระองค์บังเกิดขึ้น
หนึ่งคือ พระเทวเทพสัมพุทธเจ้า โดยในสมัยพระโคตมพุทธเจ้า ท่านคือ สุภพราหมณ์
และอีกหนึ่งคือ พระนรสีหสัมพุทธเจ้า
โดยพระองค์ได้บำเพ็ญบารมี 30 ทัศน์มาอย่างยิ่งยวด โดยมีปรมัตถบารมีหนึ่งคือ ในสมัยพระโกนาคมนะพุทธเจ้า พระโพธิสัตว์ได้เกิดเป็นช้าง ชื่อว่า พระยาฉัททันต์ เป็นพระยาช้างมงคลสีขาวดังเงินยวง อาศัยอยู่ริมสระฉัททันต์ในป่าหิมพานต์
ครั้งหนึ่ง พระอัญญาโกณฑัญญเถระ เป็นสาวกแห่ง พระโกนาคมนะพุทธเจ้า พระเถระนี้ได้เข้าสู่ปรินิพพานที่ริมสระฉัททันต์นั้น พระยาช้างซึ่งมีความปรารถนาพระสัพพัญญูอยู่แล้ว ได้เดินไปพบพระสรีระก็เกิดความปีติยินดี จึงตั้งจิตจะปลงสรีระกายของเถระนี้ จึงประกาศแก่เหล่าเทวดาขอให้มาช่วย และขอเลื่อยทิพย์อันหนึ่งด้วยบุญเก่าที่เคยทำไว้  พระยาช้างอธิษฐานดังนี้ ก็ปรากฏเลื่อยทิพย์อันหนึ่งลอยมาตกตรงหน้า  พระยาช้างจึงตัดงาทั้งสองข้าง โดยข้างหนึ่งทำโกศ อีกข้างหนึ่งทำเชิงตะกอนรูปขนนกยูง
พระยาช้างเอาขนบนศีรษะมาทำไส้ประทีปจุดบูชาสักการะ ฝ่ายช้างบริวารจำนวน 8 หมื่น 4 พัน มากระทำสมโภชถึง 7 วัน 7 คืน เอาแก่นจันทน์แดงมีกลิ่นหอมมารอง พร้อมทั้งยกพระศพขึ้นบนศีรษะของตนและเอาเพลิงจุดเผาพระศพ ครั้นพระสรีระเมื่อเผาแล้วพระธาตุต่างๆ ก็ลอยหายขึ้นไปบนฟ้า ไม่มีเศษอันใดตกลงสู่พื้นเลย โดยพระยาช้างได้ตั้งจิตอธิษฐานถึงบุญที่ตนตัดงาทั้งสอง ขอบุญนี้จงเป็นปัจจัยให้สำเร็จเป็นพระพุทธเจ้า  เมื่อพระยาช้างสิ้นใจตายก็ไปเกิดเป็นเทวดาในสวรรค์ชั้นดุสิต เป็นเทพบุตร มีทิพยสมบัติอันมาก
พระเทวเทพสัมพุทธเจ้ามีพระวรกายสูง 80 ศอก มีพระชนมายุ 8 หมื่นปี มีไม้จำปาเป็นศรีมหาโพธิ พุทธรัศมี ฉัพพรรณรังสี( 6 สี) สัณฐานเหมือนช่อฝักบัวสว่างไสวทั่วโลกธาตุ ด้วยบุญบารมีของท่าน จะบังเกิดต้นกัลปพฤกษ์และข้าวสาลีที่มีกลิ่นหอม ประชาชนอาศัยข้าวสาลีนี้ ไม่ได้ทำการเกษตร ค้าขาย ผิวพรรณมนุษย์มีสีทองโดยปกติ งามด้วยตัวของตัวเองแม้ไม่แต่งตัว
สีทอง
สีทอง เป็นสีเหลืองแกมส้ม และเป็นสีของทองคำในธรรมชาติ
กล้ามเนื้อดีเพรสเซอร์ ซูเปอร์ซิลิไอ
กล้ามเนื้อดีเพรสเซอร์ ซูเปอร์ซิลิไอ (Depressor Supercilii) เป็นกล้ามเนื้อตาของร่างกายมนุษย์ ธรรมชาติของกล้ามเนื้อนี้ยังคงเป็นที่ถกเถียงกันในปัจจุบัน ตำราทางกายวิภาคศาสตร์บางเล่มนับกล้ามเนื้อนี้เป็นกล้ามเนื้อมัดหนึ่ง (เช่น Netter, et al) แต่ผู้เขียนส่วนใหญ่นับกล้ามเนื้อนี้เป็นส่วนหนึ่งของกล้ามเนื้อหลับตา (orbicularis oculi)
ในทางตรงกันข้าม ตจแพทย์, จักษุแพทย์, และศัลยแพทย์พลาสติกจำนวนมาก นับกล้ามเนื้อดีเพรสเซอร์ ซูเปอร์ซิลิไอเป็นกล้ามเนื้อมัดหนึ่งแยกออกมา และทำหน้าที่เฉพาะในการเคลื่อนไหวคิ้วและผิวหนังบริเวณแสกหน้า.
จุดเกาะต้นและจุดเกาะปลาย
กล้ามเนื้อดีเพรสเซอร์ ซูเปอร์ซิลิไอมีจุดเกาะต้นที่ขอบเบ้าตาด้านใกล้กลาง (medial orbital rim) ใกล้กับกระดูกแอ่งถุงน้ำตา (lacrimal bone) และมีจุดเกาะปลายบนมุมด้านใกล้กลางของกระดูกเบ้าตา ใต้ต่อกล้ามเนื้อคอร์รูเกเตอร์ ซูเปอร์ซิลิไอ (corrugator supercilii) ในบางครั้งอาจพบปลายจุดเกาะมี 2 อัน แต่โดยทั่วไปแล้วจะมีเพียง 1 จุด
ไทยลีก 3 ฤดูกาล 2565–66 – รอบระดับประเทศ
ไทยลีก 3 ฤดูกาล 2565–66 รอบระดับประเทศ เป็นการแข่งขันต่อจากรอบแบ่งโซนของไทยลีก 3 ฤดูกาล 2565–66 โดยสโมสรที่ชนะเลิศ และรองชนะเลิศของแต่ละโซน จะได้สิทธิแข่งขันในรอบนี้ เพื่อหา 3 สโมสรที่เลื่อนชั้นสู่ไทยลีก 2 ฤดูกาล 2566–67
ทางหลวงแผ่นดินหมายเลข 2266
ทางหลวงแผ่นดินหมายเลข 2266 สายศรีเชียงใหม่-กลางใหญ่ เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 211 ที่บ้านศรีเชียงใหม่ อำเภอศรีเชียงใหม่ และสิ้นสุดที่ทางหลวงแผ่นดินหมายเลข 2348 ในอำเภอบ้านผือ ระยะทางทั้งสิ้น 31.983 กิโลเมตร
ไทยลีก 3 ฤดูกาล 2565–66 – รอบระดับประเทศ
สโมสร
<section begin=QualifiedTeams /> <section end=QualifiedTeams />
รอบชิงชนะเลิศและรอบชิงอันดับที่สาม
สโมสรชนะเลิศจากแต่ละกลุ่ม (ตอนบนและตอนล่าง) จะพบกันในรอบชิงชนะเลิศและได้เลื่อนชั้นสู่ไทยลีก 2 ฤดูกาล 2566–67 โดยอัตโนมัติ ในขณะที่รองชนะเลิศจากแต่ละกลุ่มจะพบกันในรอบชิงอันดับที่สาม เพื่อหาสโมสรที่สามที่จะได้เลื่อนชั้นต่อไป การแข่งขันใช้ระบบเหย้า-เยือน
รอบชิงอันดับที่สาม
รวมผลสองนัด ดราก้อน ปทุมวัน กาญจนบุรี ชนะ 3–2
รอบชิงชนะเลิศ
<section begin=F />
รวมผลสองนัด เอ็มเอช นครศรีฯ ซิตี้ ชนะ 2–1
วอลเลซ เสต็กเนอร์
เสต็กเนอร์ได้รับรางวัลทางวรรณกรรมหลายรางวัลที่รวมทั้งรางวัลพูลิตเซอร์สาขานวนิยาย สำหรับนวนิยายเรื่อง “Angle of Repose” (มุมทรงตัว) ในปี ค.ศ. 1972 และรางวัลหนังสือแห่งชาติจากนวนิยายเรื่อง “The Spectator Bird” ในปี ค.ศ. 1977
รางวัลที่ได้รับ
และ: รางวัลโอ เฮนรีสามครั้ง, ทุนกุกเกนไฮม์สองครั้ง (1949 และ 1959 ) และอื่นๆ
แหล่งข้อมูลอื่น
1909 1993
แท้ ประกาศวุฒิสาร
แท้ ประกาศวุฒิสาร เป็นผู้อำนวยการสร้าง ผู้กำกับภาพยนตร์ แห่งบริษัทภาพยนตร์ไทยไตรมิตร ได้รับการเชิดชูเกียรติเป็นศิลปินแห่งชาติ สาขาศิลปะการแสดง (ผู้สร้างภาพยนตร์) ประจำปี พ.ศ. 2542
ประวัติ
แท้ ประกาศวุฒิสาร เดิมชื่อ บุญแท้ เหมะบุตร เกิดเมื่อวันที่ 26 พฤษภาคม 2461 ที่อำเภอโพธาราม จังหวัดราชบุรี เป็นบุตรคนโตของ ขุนประกาศวุฒิสาร กับนางท้อ เหมะบุตร จบการศึกษาจากโรงเรียนเบญจมราชูทิศ ราชบุรี และโรงเรียนเพาะช่าง แผนกฝึกหัดครูวาดเขียน  เริ่มงานภาพยนตร์เป็นช่างถ่ายภาพนิ่งให้กับบริษัทปฏิภาคภาพยนตร์ ของขุนปฏิภาคพิมพ์ลิขิต  จากนั้นรับราชการเป็นช่างถ่ายภาพยนตร์ข่าวทหารบก และกองภาพยนตร์ทหารอากาศ
ร่วมอำนวยการสร้างภาพยนตร์เรื่องแรก สุภาพบุรุษเสือไทย (2492) ในนาม ปรเมรุภาพยนตร์ โดยทำหน้าที่ช่างกล้องด้วย และหลายเรื่องต่อมาส่วนใหญ่ประสบความสำเร็จด้านรายได้
เคยถ่ายทำเหตุการณ์สำคัญในอดีต เช่น น้ำท่วมใหญ่กรุงเทพ 2485,รัฐประหาร 8 พฤศจิกา 2490 ,ไทรโยค 2499, รถรางวันสุดท้าย 2512, เบื้องหลังงานสร้างหนังเรื่องยาว ฯลฯ  หอภาพยนตร์แห่งชาติ ได้รวบรวมจัดทำเป็นวีดิทัศน์ชุดพิเศษในโอกาส  88 ปี แท้ ประกาศวุฒิสาร  ศิลปินแห่งชาติ (ผู้สร้างภาพยนตร์)
แท้ ประกาศวุฒิสาร ถึงแก่กรรมเมื่อวันที่ 12 สิงหาคม 2561 เวลาประมาณ 18.05 ณ โรงพยาบาลรามคำแหง เขตบางกะปิ กทม. เนื่องจากหัวใจวาย สิริรวมอายุ 100 ปี 3 เดือน
คาบาบ
ฮอมส์ หรือ ฮิมศ์ (خبب) หรือเดิมรู้จักในชื่อ หมู่บ้าน (อาร์บิบา:Αμπιμπα, Abiba) ตั้งอยู่ทางทิศใต้ ตั้งอยู่ห่างจากระดับน้ำทะเล 501 เมตร (1,644 ฟุต) ห่างจากดามัสกัส 60 กม. (40 ไมล์))
ความเป็นแม่เหล็ก
ความเป็นแม่เหล็ก (magnetism) ในทางฟิสิกส์ หมายถึง คุณสมบัติอย่างหนึ่งของวัสดุที่สามารถสร้างแรงดูดหรือผลักกับวัสดุอีกอย่างหนึ่งได้ วัสดุที่ทราบกันดีว่ามักจะมีความเป็นแม่เหล็กคือ เหล็ก เหล็กกล้า และโลหะบางชนิด อย่างไรก็ตาม วัสดุต่างๆ จะเกิดความเป็นแม่เหล็กมากหรือน้อยแค่ไหนนั้นขึ้นอยู่กับสนามแม่เหล็ก(ดูในตารางที่ 1)
ไดอะแม็กเนติก
วัตถุจำพวกไดอะแมกเนติก (diamagnetic material) เป็นวัตถุที่แสดงคุณสมบัติแม่เหล็กในเชิงด้านกับสนามแม่เหล็กภายนอก ไม่มีโมเมนต์แม่เหล็กถาวรในโครงสร้างอะตอม โดยที่เมื่อมีสนามแม่เหล็กภายนอกกระทำต่ออะตอมของวัตถุ จะทำให้อิเล็กตรอนที่เคลื่อนที่เป็นวงโคจรรอบนิวเคลียสของอะตอมเสียสมดุล เกิดขั้วแม่เหล็กขนาดเล็กขึ้นในอะตอมขั้วแม่เหล็กจะต้านกับสนามแม่เหล็กภายนอก ทำให้เกิดผลในเชิงลบ วัตถุจำพวกนี้มีคุณสมบัติค่าสภาพรับไว้ในเชิงแม่เหล็กของวัตถุมีค่าเป็นลบ ตัวอย่างแร่ที่มีคุณสมบัติแม่เหล็กประเภทนี้ได้แก่ ควอตซ์ เกลือหิน แคลไซ เป็นต้น
พาราแม็กเนติก
วัตถุจำพวกพาราแมกเนติก (paramagnetic material) เป็นวัตถุที่เมื่ออยู่ในสนามแม่เหล็กภายนอก วัตถุจะถูกเหนียวนำให้มีสภาพเป็นแม่เหล็ก นั่นคือ ในโครงสร้างอะตอมของวัตถุจำพวกนี้มีโมเมนต์แม่เหล็กถาวรประกอบอยู่ แต่การเรียงตัวไม่เป็นระเบียบ (ดูในรูปที่ 1) ดังนั้นเมื่อถูกเหนียวนำจึงมีการเรียงตัวของโมเมนต์แม่เหล็กไปตามสนามแม่เหล็กที่มีห้องนำ การเรียงตัวจะไม่เป็นระเบียบอย่างสมบูรณ์ และเมื่อนำสนามแม่เหล็กออกไป วัตถุนั้นก็จะไม่มีความเป็นแม่เหล็กอีกต่อไป วัตถุจำพวกนี้มีคุณสมบัติของสภาพรับไว้เชิงแม่เหล็กของวัตถุเป็นค่าบวกและมีค่าอยู่ระหว่าง   วัตถุที่มีคุณสมบัติแม่เหล็กจำพวกนี้ได้แก่วัตถุทุกชนิดที่ไม่ใช่วัตถุจำพวกไดอะแมกเนติก
เฟร์โรแม็กเนติก
วัตถุจำพวกเฟร์โรแมกเนติก (ferromagnetic material) เป็นวัตถุที่เมื่อถูกเหนียวนำจากสนามแม่เหล็กภายนอก จะมีสภาพแม่เหล็กและเมื่อนำสนามแม่เหล็กภายนอกออกไปจะยังคงมีสภาพความเป็นแม่เหล็กอยู่ นั่นคือ วัตถุมีโมเมนต์แม่เหล็กถาวรในโครงสร้างอะตอม วัตถุจำพวกนี้มีสภาพรับไว้ได้เชิงแม่เหล็กเป็นค่าบวก และมีค่ามากกว่า 100 ขึ้นไป หรือกล่าวอีกนัยหนึ่ง คือเป็นวัตถุจำพวกพาราแมกเนติกที่มีค่าของสภาพรับไว้ในเชิงแม่เหล็กมากกว่า 100 ขึ้นไป แร่ที่จัดว่าเป็นจำพวกเฟร์โรแมกเนติก คือแร่ประกอบด้วยธาตุเหล็ก (Fe) โคบอลต์  (Co) นิกเกิล (Ni) กาโดไลเนียม (Gadolinium) และ ไดสพรอเซียม (Dysprosium, Dy) วัตถุจำพวกเฟร์โรแมกเนติก แบ่งย่อยได้ 3 ประเภทคือ
เฟร์โรแม็กเนติกบริสุทธิ์
ประเภทเฟร์โรแมกเนติกบริสุทธิ์ (Pure ferromagnetism) วัตถุที่จัดในประเภทนี้จะมีทิศทางของโมเมนต์แม่เหล็กถาวรที่เรียงในโดเมนทุกๆโดเมน เรียงเป็นแนวขนานตามทิศทางของสนามแม่เหล็ก (ดูในรูปที่ 2) ทำให้มีค่าสภาพรับได้เชิงแม่เหล็กสูงและมีค่าบวก ในธรรมชาติส่วนใหญ่จะพบได้เฉพาะในชาติ เหล็ก นิกเกิล และ โคบอลต์ (กาโดไลเนียม และ ไดสพรอเซียม พบน้อยมาก ไดสพรอเซียม อยู่ในสภาวะแก๊ส ส่วนกาโดไลเนียมสภาพความเป็นแม่เหล็กถูกทำลายได้อุณหภูมิห้อง เราจึงไม่นำมาพิจารณา) ถ้าหิน มีเพียงส่วนประกอบของธาตุ เหล็ก นิกเกิล หรือ โคบอลต์ ไม่จัดเป็นประเภทเฟร์โรแมกเนติกบริสุทธิ์
แอนติเฟร์โรแม็กเนติก
ประเภทแอนติเฟร์โรแมกเนติก (antiferromagnetism) เป็นวัตถุที่ถึงแม้ว่าจะมีโมเมนต์แม่เหล็กถาวรประกอบอยู่ในวัตถุ แต่คลิปทางการเรียงตัวของโมเมนต์แม่เหล็กถาวรภายในโดเมนแต่ละโดเมน มีการเรียนในทิศทางตรงกันข้าม และมีขนาดเท่ากัน จึงหักล้างกันหมดไป (ดูในรูปที่ 3) ทำให้มีค่า สภาพรับได้เชิงแม่เหล็กเป็นศูนย์ แร่ที่มีคุณสมบัติประเภทนี้คือ ฮ ีมาไทต์
เฟร์ริแมกเนติก
ประเภทเฟร์ริแมกเนติก (ferrimagnetism) เป็นวัตถุที่มีโมเมนต์แม่เหล็กถาวรประกอบอยู่ในวัตถุ และทิศทางการเรียงตัวของโมเมนต์แม่เหล็กถาวรภายในโดเมนมีการเรียงในทิศทางตรงกันข้าม แต่มีขนาดไม่เท่ากัน (ดูในรูปที่ 4) จึงทำให้มีอำนาจแม่เหล็ก และมีค่าสภาพรับได้เชิงแม่เหล็กเป็นบวก วัตถุที่มีคุณสมบัติประเภทนี้ คือ จำพวกเฟร์ไรต์ มีสูตรทางเคมีคือ XOFe_2O_33 เมื่อ X คือ Mn, Co, Ni, Cu, Mg, Zn เป็นต้น
ฟ้าคะนอง สิงห์ดงไทย
ฟ้าคะนอง สิงห์ดงไทย มีสถิติการชก (ถึงปี 2549) 8 ครั้ง ชนะ 3 (น็อค 2) แพ้ 5
เวิลด์ออฟแทงค์
เวิลด์ออฟแทงค์ (World of Tanks) เป็นเกมหลายผู้เล่นที่รับจำนวนผู้เล่นได้มหาศาลในพื้นที่ที่หนึ่ง พัฒนาโดยวอร์เกมมิ่ง โดยเป็นเกมแนวรถถังต่อสู้ที่แบ่งเป็น 2 ฝั่ง โดยทั้งสองฝั้งสามารถเลือกรถถังจากประเทศเยอรมนี, สหภาพโซเวียต, สหราชอาณาจักร, สหรัฐ, ญี่ปุ่น, อิตาลี, ฝรั่งเศส, จีน, เชโกสโลวาเกีย, โปแลนด์, ฟินแลนด์ และสวีเดน
ประเภทยานเกราะ
ประเภทของยานเกราะ แบ่งเป็น 5 รูปแบบ คือ รถถังเบา, รถถังกลาง, รถถังหนัก, ยานเกราะพิฆาตรถถัง และปืนใหญ่อัตราจร
ดาโวส
ดาโวส (Davos) เป็นเทศบาลในรัฐเกราบึนเดิน ทางภาคตะวันออกของประเทศสวิตเซอร์แลนด์ ด้วยความสูงกว่า 1,560 เมตรเหนือระดับน้ำทะเลทำให้ดาโวสเป็นเมืองที่อยู่สูงที่สุดในยุโรป มีประชากรถาวรราว 11,136 คน (ค.ศ. 2014) ดาโวสเป็นสถานที่จัดประชุมสภาเศรษฐกิจโลก ซึ่งจัดการประชุมขึ้นทุก ๆ ปี และยังเป็นหนึ่งในแหล่งสกีรีสอร์ทที่ใหญ่ที่สุดในสวิตเซอร์แลนด์
ยศทหารอากาศกองทัพปลดปล่อยประชาชน
ตารางต่อไปนี้คือยศทหารอากาศของกองทัพปลดปล่อยประชาชนของสาธารณรัฐประชาชนจีน
ระบบชั้นยศในปัจจุบัน
ระบบชั้นยศในปัจจุบัน เริ่มใช้งานตั้งแต่ปี 1988
ระบบชั้นยศในอดีต
ระบบชั้นยศในอดีตเริ่มใช้งานตั้งแต่ปี 1955 โดยรับเอาระบบยศทหารของสหภาพโซเวียต ต่อมาในปี 1965 เกิดการปฏิวัติวัฒนธรรม และมีคำสั่งให้ยกเลิกการใช้งานยศทหารทั้งหมด เนื่องจากถูกมองว่าเป็นสัญลักษณ์ของชนชั้นในกองทัพ ยศทหารอากาศสมัยนี้ต่างจากยศทหารบกตรงที่ไม่มียศระดับจอมพลอากาศ
พงศกร จันทร์แก้ว
พงศกร จันทร์แก้ว หรือชื่อขณะสมณเพศ พระพงศกร ปภัสสโร หรือที่รู้จักกันในชื่อ หลวงพี่กาโตะ (เกิดเมื่อวันที่ 23 กันยายน พ.ศ. 2542) เป็นอดีตพระภิกษุสงฆ์ และอดีตรักษาการเจ้าอาวาสวัดเพ็ญญาติ อำเภอฉวาง จังหวัดนครศรีธรรมราช นักร้อง นักแสดงหนังตะลุง และครีเอเตอร์วีดีโอชาวไทย มีชื่อเสียงจากการเป็นอดีตพระนักเทศน์ชื่อดัง และเป็นที่รู้จักในหมู่คนรุ่นใหม่
ขณะดำรงสมณเพศ พงศกรได้เสพเมถุนกับสีกา ซึ่งฝ่ายหญิงได้ออกมาเปิดเผยด้วยคลิปสนทนาทางโทรศัพท์ นอกจากนี้พงศกรได้ทำการยักยอกทรัพย์ของวัดเป็นจำนวน 6 แสนบาทเพื่อเป็นค่าใช้จ่ายให้สีกาตอง และจ่ายให้ผู้สื่อข่าวในพื้นที่เพื่อปิดข่าว แม้พงศกรจะได้คืนเงินจำนวนนี้ทั้งหมดแล้ว แต่สังคมโซเชียลมีเดียก็ยังมีการวิพากษ์วิจารณ์อย่างหนักว่าการกระทำของพงศกรเหมาะสมหรือไม่ รวมไปถึงการทำงานของสำนักงานพระพุทธศาสนาแห่งชาติ พระสังฆาธิการ และพระชั้นผู้ใหญ่ในพื้นที่จังหวัดนครศรีธรรมราชว่าได้ทำหน้าที่ และทำงานอย่างรวดเร็วกับเรื่องนี้หรือไม่
ประวัติ
พงศกร จันทร์แก้ว เกิดเมื่อวันที่ 23 กันยายน พ.ศ. 2542 ที่อำเภอฉวาง จังหวัดนครศรีธรรมราช มารดาชื่อ เรขา รัตนภูริภัทร์ (เสียชีวิตแล้ว) พงศกร เคยศึกษาในชั้นมัธยมศึกษาที่ โรงเรียนฉวางรัชดาภิเษก และชั้นอุดมศึกษาที่ คณะนิเทศศาสตร์ มหาวิทยาลัยราชภัฏสุราษฎร์ธานี แต่ศึกษาต่อไม่สำเร็จเนื่องจากมารดาป่วยกระทันหัน จึงลาออกจากมหาวิทยาลัย เพื่อมาดูแลแม่ที่กำลังป่วย จากนั้นศึกษาต่อในชั้นอุดมศึกษาที่ แขนงวิชาไทยคดีศึกษา สาขาวิชาศิลปศาสตร์ มหาวิทยาลัยสุโขทัยธรรมาธิราช จนสำเร็จการศึกษา
เมื่ออายุ 7 ปี พงศกรได้รับงานการแสดงหนังตะลุง ที่ตัวเองชื่นชอบ จากนั้นได้เรียนรู้การแสดงหนังตะลุงจาก เอกชัย ศรีวิชัย และครูอีกมากมาย จากนั้นเมื่ออายุ 13 ปี เขาได้ก่อตั้งคณะตะลุงในชื่อ หนังแรมโบ้ ศ.สุวรรณศิลป์ โดยนำรายได้จากงานดังกล่าวมารักษามารดาที่ป่วยด้วยโรคมะเร็งปอด และนำมาชำระค่าใช้จ่ายในบ้านทั้งหมดเพียงตัวคนเดียว ซึ่งต่อมามารดาของพงศกรก็ได้เสียชีวิต
เมื่อพงศกรบวชเป็นพระ เขามีชื่อเสียงจากการเทศน์ธรรมะ พร้อมแชร์คำคมในโซเชียลมีเดียของตนด้วย โดยมีกลุ่มเป้าหมายเป็นวัยรุ่นและคนรุ่นใหม่ อีกทั้งพงศกร ขณะดำรงสมณเพศ ได้พูดถึงการประท้วงของเยาวชน อาทิ หุงข้าวยังไม่เป็น จะไปปฏิรูปประเทศแล้ว และ 3 นิ้วที่พวกเธอชูกันกันมันผิด เป็นต้น
เหตุเสพเมถุนกับสีกา
พงศกร ขณะดำรงสมณเพศ ได้เสพเมถุนกับพริมวรินทร์ พิธาวรเสฐ หรือใบตอง ซึ่งเป็นหญิงสาวซึ่งเคยมาทำบุญที่วัดและได้สนทนาอยู่บ่อยครั้ง  โดยวันเกิดเหตุ พงศกรได้ชวนให้ใบตองขับรถไปรับตนจากกิจนิมนต์และพาไปที่เขื่อนกะทูน  หรืออ่างเก็บน้ำกะทูน อำเภอพิปูน ในยามวิกาล ด้วยรถยนต์ส่วนตัวของใบตอง ตามที่ได้มีการสนทนากันก่อนหน้านี้   เมื่อถึงเขื่อนกะทูน ใบตองและพงศกรได้มีการถูกเนื้อต้องตัวกัน โดยใบตองได้ข้ามไปนั่งเบาะหลังเพื่อทำการนวดหลังให้กับพระ และได้ถามพงศกรว่า มันมันไม่บาปหรอ ผู้หญิงจับเนื้อต้องตัวพระ โดยพงศกรได้ตอบไปว่า มันไม่เป็นอะไรหรอก มันอยู่ที่เจตนา จากนั้นจึงมีการเสพเมถุนในรถยนต์คันดังกล่าว  หลังจากเหตุการณ์ดังกล่าวทั้งคู่ได้เสพเมถุนกันอีกครั้งหนึ่ง  ที่ข้างวัดเพ็ญญาติ ซึ่งเป็นวัดที่พงศกร ขณะดำรงสมณเพศอาศัยอยู่ที่นี้
ใบตอง ซึ่งเป็นสีกาที่ร่วมเสพเมถุนกับ พงศกร ขณะดำรงสมณเพศ ได้ติดต่อไปยังจีรพันธ์ เพชรขาว หรือฉายาหมอปลา มือปราบสัมภเวสี เพื่อร้องทุกข์กับเรื่องที่เกิดขึ้นทั้งหมด และเวลาต่อมา ใบตองและจีรพันธ์ได้ไปออกรายการโหนกระแสทางช่อง 3 โดยกรรชัย กำเนิดพลอย เป็นผู้ดำเนินรายการ เพื่อเปิดเผยถึงเรื่องที่เกิดขึ้น ด้วยมีการพูดคุยทางโทรศัพท์กับพงศกร เพื่อเปิดเผยว่าเกิดอะไรขึ้นระหว่างทั้งสอง และพงศกรได้ยอมรับว่าเสพเมถุนกับใบตองจริงเป็นครั้งแรกในรายการดังกล่าว
เหตุยักยอกทรัพย์ของวัด
เมื่อวันที่ 4 พฤษภาคม พ.ศ. 2565 สรยุทธ สุทัศนะจินดา ได้เปิดเผยว่า พงศกร ขณะดำรงสมณเพศ ได้เบิกเงินวัดจำนวน 6 แสนบาท ในฐานะที่ตนเองรักษาการเจ้าอาวาสวัดฯ เพื่อนำเงินไปให้กับพระคนกลางไปจ่ายให้นักข่าวในพื้นที่เพื่อปิดข่าวของตนกับใบตองจำนวน 300,000 บาท และอีก 300,000 บาทได้ให้กับใบตองเพื่อเก็บไว้รักษาตัวจากโรคไบโพล่าร์ ซึ่งใบตองได้ร้องขอมาเพื่อยุติการแฉเรื่องที่ได้เสพเมถุนกับตน ต่อมาพงศกรได้ยืนยันกับกับกรรชัย กำเนิดพลอย ว่ากรณีดังกล่าวเป็นความจริง และพงศกรยังระบุว่าตนจะนำเงินทั้งหมดไปคืนวัด พร้อมกล่าวว่าตนไม่ได้มีเจตนาที่จะเอาเงินวัด แต่เพราะคนกลางกดดัน และเร่งรัด จะเอาเงินก้อนดังกล่าวจากพงศกรให้ได้
วัดกลางบางซื่อ
วัดกลางบางซื่อ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี
อาคารเสนาสนะประกอบด้วยอุโบสถหลังเก่าซึ่งสร้างในสมัยกรุงศรีอยุธยา อุโบสถหลังใหม่ซึ่งสร้างเมื่อ พ.ศ. 2478 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถปางสมาธิ สร้างด้วยศิลาแลง สร้างเมื่อ พ.ศ. 2478 ศาลาการเปรียญซึ่งสร้างเมื่อ พ.ศ. 2527 เป็นอาคารคอนกรีตเสริมเหล็ก หอสวดมนต์ซึ่งสร้างด้วยไม้สักทองคำ กุฏิสงฆ์ซึ่งเป็นอาคารครึ่งตึกครึ่งไม้และอาคารคอนกรีตเสริมเหล็ก ศาลาอเนกประสงค์ซึ่งสร้างเมื่อ พ.ศ. 2540 ศาลาบำเพ็ญกุศลซึ่งสร้างด้วยคอนกรีตเสริมเหล็ก มณฑปซึ่งประดิษฐานรอยพระพุทธบาท และปรางค์ 1 องค์ ได้ซ่อมแซมและสร้างเจดีย์ขึ้นแทนปรางค์เดิมเป็นรูปจัตุรมุข ปูชนียวัตถุอื่น ๆ ได้แก่ พระพุทธรูปปางห้ามญาติ มีนามว่า หลวงพ่อพระกาฬ ประดิษฐานอยู่หน้าอุโบสถ สูง 2.70 เมตร ตามประวัติเล่าลือกันว่า เป็นพระศิลาแลงลอยน้ำมาติดอยู่หน้าวัดเมื่อหลายชั่วอายุคนมาแล้ว วัดยังมีหลวงพ่อโตเป็นพระพุทธรูปปางมารวิชัย ใบเสมาทำด้วยศิลาแลง สันนิษฐานว่าทำขึ้นในสมัยกรุงศรีอยุธยา
ทางหลวงแผ่นดินหมายเลข 2270
ทางหลวงแผ่นดินหมายเลข 2270 สายมีชัย-หนามแท่ง เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 2096 ที่บ้านมีชัย อำเภอบ้านดุง และสิ้นสุดที่ทางหลวงแผ่นดินหมายเลข 2096 ในอำเภอสว่างแดนดิน ระยะทางทั้งสิ้น 19.537 กิโลเมตร
มาร์โก มาริน
มาร์โก มาริน (Марко Марин) เกิดวันที่ 13 มีนาคม ค.ศ. 1989 เป็นนักฟุตบอลชาวเยอรมัน ปัจจุบันได้ลงเล่นให้กับอัลอะฮ์ลี ในซาอุดีโปรเฟสชันนัลลีก โดยเล่นในตำแหน่ง ปีก และ กองกลางตัวรุก จากสไตล์ของมาริน แฟนบอลและสื่อต่างๆ ได้ขนานนามว่าเป็นเมสซีแห่งเยอรมัน เพราะมีสไตล์การเล่นเหมือน ลิโอเนล เมสซิ ของ บาร์เซโลนา
รายชื่อระบบขนส่งมวลชนเร็ว
รายชื่อระบบขนส่งมวลชนเร็ว (rapid transit) ของประเทศต่าง ๆ มักจะมีในเมืองใหญ่ที่สำคัญทั่วโลก โดยในบางเมืองอาจมีชื่อเรียกว่า รถไฟฟ้า รถไฟใต้ดิน (subway, underground) รถไฟในเมือง (metro) หรือ U-Bahn โดยระบบระบบขนส่งมวลชนเร็วที่เก่าแก่ที่สุดในโลกอยู่ที่กรุงลอนดอน เปิดใช้เมื่อ ค.ศ. 1863 ปัจจุบันมีเมืองทั้งหมด 162 เมืองที่มีระบบรถไฟในเมือง
กล้ามเนื้อคอร์รูเกเตอร์ ซูเปอร์ซิลิไอ
กล้ามเนื้อคอร์รูเกเตอร์ ซูเปอร์ซิลิไอ (Corrugator supercilii) เป็นกล้ามเนื้อขนาดเล็ก แคบ รูปร่างเป็นพีระมิด ตั้งอยู่ที่หัวคิ้ว ใต้ต่อกล้ามเนื้อฟรอนทาลิส (Frontalis) และกล้ามเนื้อหลับตา (Orbicularis oculi)
กล้ามเนื้อนี้เริ่มจากปลายด้านใกล้กลางของโหนกคิ้ว (superciliary arch) และใยกล้ามเนื้อทอดไปทางด้านบนและด้านข้าง ระหว่างส่วนหนังตา (palpebral portion) และส่วนเบ้าตา (orbital portion) ของกล้ามเนื้อหลับตา และเข้าเกาะปลายที่พื้นผิวชั้นลึกของผิวหนัง เหนือต่อกึ่งกลางของโค้งเบ้าตา (orbital arch)
หน้าที่
กล้ามเนื้อคอร์รูเกเตอร์ทำหน้าที่ดึงหัวคิ้วลงและเข้ากึ่งกลาง ทำให้เกิดรอยย่นในแนวตั้งของหน้าผาก เป็นกล้ามเนื้อหลักที่ทำให้หน้าบึ้งเมื่อเกิดความรู้สึกไม่พึงพอใจ
เจ้าจอมมารดาทิม ในสมเด็จพระเจ้ากรุงธนบุรี
เจ้าจอมมารดาทิม พระสนมในสมเด็จพระเจ้ากรุงธนบุรี
ประวัติ
เจ้าจอมมารดาทิม บิดาเป็นเชื้อสายเจ้าในราชสกุลกรุงเก่าแต่ไม่ปรากฏพระนาม มารดาคือ ท้าวทรงกันดาลทองมอญ เป็นพระราชธิดาในสมิงทอพุทธกิตติหรือพระเจ้าทอพุทธเกษี (เจ้าเมืองมอญ) (เมื่อดำรงตำแหน่งท้าวทรงกันดาลก็เลยเรียกท้าวทรงกันดาลทองมอญ อันหมายถึงท้าวทรงกันดาลชื่อ “ทอง” เป็น “มอญ” นั่นเอง)
เจ้าจอมผู้นี้มีพี่ชายและน้องสาวร่วมอยู่ในราชินิกุลรัชกาลที่ 3 ชั้นต้น ๆ (เมื่อครั้งเจ้าพระยามหากษัตริย์ศึก (รัชกาลที่ 1) เสด็จมาปราบจลาจล และหยุดประทับ ณ พลับพลาหน้าวัดพระเชตุพน ท้าวทรงกันดาลทองมอญมารดาของเจ้าจอมมารดาทิมผู้นี้เป็นผู้ใหญ่อยู่ในพระราชวังกรุงธนบุรี ได้นำเรือพระที่นั่งมาคอยรับเสด็จ และได้กราบบังคมทูลให้เสด็จลงเรือพระที่นั่ง ข้ามฟากไปยังพระราชวังกรุงธนบุรี)
วัดจุฬาจินดาราม
วัดจุฬาจินดาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี
วัดจุฬาจินดารามสร้างเมื่อวันที่ 16 ธันวาคม พ.ศ. 2509 โดยมีนายเสน่ห์ ดวงหิรัญ เป็นผู้ดำเนินการสร้างวัด ในที่ดินของนายจันทร์ นางเป้า สุขเกษม ซึ่งต่อมา นางละมูล ปิ่นวิเศษได้กรรมสิทธิ์ และยกให้สร้างวัด แต่เดิมนั้นวัดนี้ได้สร้างขึ้นมาประมาณกว่า 30 ปี ในที่ดินของสำนักงานทรัพย์สินส่วนพระมหากษัตริย์ ตั้งอยู่ ณ หมู่ที่ 1 ตำบลบึงชำอ้อ ห่างจากที่ตั้งปัจจุบันประมาณ 3 เส้น มีนามว่า วัดโกฏฐาจินดาราม และได้เปลี่ยนชื่อเป็น "วัดจุฬาจินดาราม" วัดได้รับพระราชทานวิสุงคามสีมาเมื่อวันที่ 23 ธันวาคม พ.ศ. 2511
ไชยแสง ดีพาร์ทเม้นท์สโตร์
ไชยแสง ดีพาร์ทเม้นท์ สโตร์ เป็นธุรกิจค้าปลีกห้างขนาดใหญ่ที่สำคัญแห่งหนึ่ง และเป็นห้างสรรพสินค้าแห่งแรกของจังหวัดสิงห์บุรี มีพื้นที่ขายกว่า 10,000 ตารางเมตร
ไชยแสง ดีพาร์ทเมนต์ สโตร์ ปัจจุบันเป็นอาคาร 4 ชั้น
ประวัติ
ห้างไชยแสงดีพาร์ทเม้นสโตร์เริ่มเปิดดำเนินกิจการโดยการจำหน่ายผ้าเมตร ตั้งแต่ปี พ.ศ. 2508 โดยใช้ชื่อการค้าว่า “ร้านใช่เส็ง” ตั้งอยู่บ้านเลขที่ 949/57ถนนนายแท่น ตำบลบางพุทรา อำเภอเมืองสิงห์บุรี จังหวัดสิงห์บุรี ในตลาดสด ซึ่งในขณะนั้นการจำหน่ายผ้าเมตรก็นับว่าเป็นธุรกิจที่ประสบความสำเร็จพอสมควร ต่อมา ปี พ.ศ. 2517 แนวโน้มของผู้บริโภคทางด้านเสื้อผ้าเริ่มเปลี่ยนไป ผู้บริโภคต้องการความสะดวกรวดเร็วและเลือกใช้สินค้าที่มีคุณภาพและมี BRAND NAME เสื้อผ้าสำเร็จรูปจึงได้รับความนิยมมากขึ้น ผู้บริหารจึงได้ปรับเปลี่ยนธุรกิจการค้าจากเดิมมาเป็นการจำหน่ายสินค้าประเภทค้าปลีกเสื้อผ้าสำเร็จรูป โดยเริ่มต้นด้วย ร้านค้า 3 คูหา ตั้งอยู่ บ้านเลขที่ 887/52-55 ถนนนายแท่น ตำบลบางพุทรา อำเภอเมือง จังหวัดสิงห์บุรี บริเวณท่ารถ บขส. จังหวัดสิงห์บุรี ใช้ชื่อทางการค้าว่า “ห้างไชยแสง” ตั้งแต่ปี พ.ศ. 2517 เป็นต้นมาชื่อเสียงของห้างไชยแสงก็เริ่มเป็นที่รู้จักและได้รับการยอมรับของประชาชนในจังหวัดสิงห์บุรี และจังหวัดใกล้เคียง กิจการค้าเจริญก้าวหน้ามากขึ้น สถานที่ประกอบการเริ่มคับแคบประกอบกับผู้บริหารได้เล็งเห็นถึงความสำคัญของสินค้าประเภทบริโภค ที่ผู้บริโภคจำเป็นต้องบริโภคทุกวันในรูปแบบของซุปเปอร์มาร์เก็ต จึงได้เริ่มขยายกิจการมาเป็นรูปแบบของห้างสรรพสินค้า ในปี พ.ศ. 2533 โดยใช้ชื่อการค้าว่า “ห้างไชยแสงดีพาร์ทเม้นท์สโตร์” เป็นห้างสรรพสินค้าแห่งแรก และ แห่งเดียวของจังหวัดสิงห์บุรี และ เป็นห้างสรรพสินค้าที่ใหญ่ที่สุดในภาคกลางตอนบนในขณะนั้น ซึ่งก่อสร้างเป็นอาคาร 3 ชั้น บนเนื้อที่ 400 ตารางวา มีพื้นที่ขายรวม 1600 ตารางเมตรตั้งอยู่เลขที่ 910 ถนนขุนสรรค์ อำเภอเมือง จังหวัดสิงห์บุรี ใจกลางเมืองจังหวัดสิงห์บุรี ย่านชุมชน การคมนาคมสะดวก บริเวณข้างเคียงเป็นอาคารพาณิชย์ โรงพยาบาลประจำจังหวัด โรงเรียน ธนาคาร และตลาดสดและผู้บริโภคเล็งเห็นว่าจังหวัดสิงห์บุรีเป็นจังหวัดที่มีภาวะเศรษฐกิจการค้าขยายตัวอย่างต่อเนื่องประกอบกับการคมนาคมระหว่างจังหวัดใกล้เคียงมีความสะดวก เช่น อยุธยา อ่างทอง สุพรรณบุรี ชัยนาท นครสวรรค์ ลพบุรี สระบุรีซึ่งส่งผลให้อัตราการเจริญเติบโตของห้างไชยแสงดีพาร์ทเม้นท์สโตร์เพิ่มขึ้นทุกปีตั้งแต่เปิดดำเนินกิจการมา
ลาลิกา ฤดูกาล 2017–18
การแข่งขันฟุตบอลลาลิกา ฤดูกาล 2017–18 (Primera División de España 2017/18) หรือในชื่อว่า ลาลิกา ซันตันเดร์ (La Liga Santander) ตามชื่อผู้สนับสนุน เป็นฤดูกาลที่ 87 ของลาลิกานับตั้งแต่ได้รับการก่อตั้งขึ้นเมื่อ พ.ศ. 2473.
เรอัลมาดริด คือทีมแชมป์เก่าจากเมื่อฤดูกาลที่ผ่านมา.
การเลื่อนชั้นและการตกชั้น
ในการแข่งขันนี้จะแข่งขันในระบบลีก มีทั้งหมด 20 ทีม ซึ่งประกอบด้วย 17 ทีมจากลาลิกา ฤดูกาล 2016–17 และอีก 3 ทีมที่ขึ้นมาจากเซกุนดาดิบิซิออน แบ่งเป็น 2 ทีมที่อันดับดีที่สุดในเซกุนดาดิบิซิออน (สปอร์ติงเดคีคอนและโอซาซูนา) และ กรานาดา เป็นหนึ่งทีมที่มาจากผู้ชนะในรอบเพลย์ออฟ
ที่ตั้งและสนามแข่งขัน
อัตเลติโกเดมาดริด จะลงเล่นที่สนามใหม่ของพวกเขา, ลาเปย์เนตา, แทนที่สนามกีฬาเดิมของพวกเขา, สนามกีฬาบีเซนเตกัลเดรอน, ที่พวกเขาลงเล่นตั้งแต่เปิดสนามในปี ค.ศ. 1967.
เดปอร์ติโบเดลาโกรุญญา ได้ลงนามสัญญาในการเป็นผู้สนับสนุนให้กับ อาบันกา สำหรับการเปลี่ยนชื่อสนามเป็น อาบันกา-เรียซอร์.
หลังจากการเลื่อนชั้นครั้งแรกของพวกเขาสู่ลาลิกา, คิโรนา จะขยายตัวสนาม เอสตาดี มอนตีลีบี เป็นการชั่วคราวสำหรับเจ้าของสนามและจำนวนผู้ชมอยู่ที่ประมาณ 13,500 คน.
แฮท-ทริคส์
4 ผู้เล่นที่ทำคนเดียว 4 ประตู; (H) – เหย้า ; (A) – เยือน
สถิติผู้ชม
แมตช์ที่ลงเล่น หลังปิดประตูสนาม เป็นการไม่นับรวม.
คดีระหว่างโรกับเวด
คดีระหว่างโรกับเวด (Roe v. Wade), 410 U.S. 113 (1973) เป็นคำวินิจฉัยหลักหมุดของศาลสูงสุดสหรัฐ โดยศาลฯ วินิจฉัยว่ารัฐธรรมนูญสหรัฐคุ้มครองเสรีภาพของหญิงมีครรภ์ในการเลือกทำแท้งได้โดยปราศจากข้อจำกัดของรัฐบาลเกินควร คำวินิจฉัยนี้ยกเลิกกฎหมายทำแท้งกลางและหลายรัฐของสหรัฐ คดีโรนี้เป็นชนวนให้เกิดการถกเถียงเรื่องการทำแท้งที่กำลังดำเนินอยู่ในสหรัฐว่าการทำแท้งควรชอบด้วยกฎหมายหรือไม่ หรือควรมีขอบเขตเพียงใด ผู้ใดควรตัดสินใจว่าการทำแท้งชอบด้วยกฎหมายหรือไม่ และบทบาทของทัศนะทางศีลธรรมและศาสนาในวงการเมืองควรเป็นอย่างไร นอกจากนี้ยังก่อให้เกิดการถกเถียงว่าศาลสูงสุดควรใช้วิธีการใดในการชี้ขาดตัดสินรัฐธรรมนูญ
คำวินิจฉัยดังกล่าวเกี่ยวข้องกับคดีของนอร์มา แม็กคอร์วีย์ หรือรู้จักกันในนามแฝงทางกฎหมาย "เจน โร" ในปี 1969 เธอตั้งครรภ์บุตรคนที่ 3 แม็กคอร์วีย์ต้องการทำแท้งแต่อาศัยอยู่ในรัฐเท็กซัส ซึ่งกฎหมายระบุว่าการทำแท้งไม่ชอบด้วยกฎหมายเว้นแต่มีความจำเป็นเพื่อช่วยชีวิตมารดา ทนายความของเธอ ซาราห์ เว็ดดิงตันและลินดา คอฟฟี ยื่นฟ้องคดีในนามของเธอในศาลกลางสหรัฐ ต่ออัยการเขตท้องถิ่น เฮนรี เวด โดยอ้างว่ากฎหมายทำแท้งของรัฐเท็กซัสไม่ชอบด้วยรัฐธรรมนูญ องค์คณะผู้พิพากษา 3 คนของศาลแขวงสหรัฐสำหรับแขวงเหนือของรัฐเท็กซัสไต่สวนคดีและวินิจฉัยให้โรชนะคดี จากนั้นรัฐเท็กซัสอุทธรณ์โดยตรงต่อศาลสูงสุดสหรัฐ
ในเดือนมกราคม 1973 ศาลสูงสุดมีคำวินิจฉัย 7–2 ให้แม็กคอร์วีย์ชนะคดี โดยให้เหตุผลว่าวรรควิถีทางที่ถูกต้องของการแก้ไขเพิ่มเติมรัฐธรรมนูญสหรัฐครั้งที่ 14 กำหนด "สิทธิภาวะเฉพาะส่วนตัว" ซึ่งคุ้มครองสิทธิของหญิงมีครรภ์ในการเลือกว่าจะทำแท้งหรือไม่ แต่ศาลฯ ยังวินิจฉัยด้วยว่าสิทธินี้ไม่เด็ดขาด และต้องรักษาสมดุลกับผลประโยชน์ของรัฐบาลในการคุ้มครองสุขภาพสตรีและชีวิตของทารกในครรภ์ ศาลฯ ระงับการทดสอบรักษาสมดุลนี้โดยผูกข้อบังคับของรัฐต่าง ๆ เกี่ยวกับการตั้งครรภ์ไว้กับไตรมาสของการตั้งครรภ์ โดยในไตรมาสแรก รัฐบาลไม่อาจห้ามการทำแท้งได้โดยสิ้นเชิง ในไตรมาสที่สอง รัฐบาลอาจกำหนดข้อบังคับด้านสุขภาพที่สมเหตุสมผลได้ และระหว่างไตรมาสที่สาม รัฐอาจห้ามการทำแท้งได้โดยสิ้นเชิงตราบเท่าที่กฎหมายมีข้อยกเว้นสำหรับกรณีที่มีความจำเป็นในการช่วยชีวิตหรือสุขภาพของมารดา ศาลฯ จำแนกสิทธิในการเลือกว่าจะทำแท้งหรือไม่เป็นสิทธิ "ขั้นพื้นฐาน" ซึ่งกำหนดให้ศาลต้องประเมินกฎหมายทำแท้งที่ถูกคัดค้านภายใต้มาตรฐาน "การพินิจอย่างเข้มงวด" (strict scrutiny) ซึ่งเป็นการทบทวนโดยศาลระดับสูงสุดในสหรัฐ
คำวินิจฉัยของศาลฯ ในคดีโรถูกวิจารณ์ในแวดวงกฎหมายบางส่วน และบ้างเรียกคำวินิจฉัยนี้ว่าเป็นตัวอย่างของการทำกิจกรรมการเมืองของตุลาการ (judicial activism) ศาลสูงสุดกลับมาทบทวนและแก้ไขคำวินิจฉัยทางกฎหมายของคดีโรในคำวินิจฉัยปี 1992 ระหว่างเพลนด์เพเรนต์ฮูดกับเคซีย์ ในคดีเคซีย์ ศาลฯ ยืนยันคำวินิจฉัยว่าสิทธิสตรีในการเลือกทำแท้งได้รับการคุ้มครองตามรัฐธรรมนูญ แต่ยกเลิกกรอบไตรมาสในคดีโรแล้วให้ใช้มาตรฐานที่อาศัยการมีชีวิตของทารกในครรภ์แทน และกลับมาตรฐานการพินิจอย่างเข้มงวดสำหรับทบทวนข้อจำกัดด้านการทำแท้ง
ในปี 2022 มีความเห็นฝ่ายข้างมากฉบับร่างรั่วไหลออกมาในสื่อซึ่งส่อว่าศาลสูงสุดกำลังเตรียมกลับคำวินิจฉัยของคดีโรกับเคซีย์ในคดีระหว่างด็อบส์กับองค์การสุขภาพสตรีแจ็กสัน จนวันที่ 24 มิถุนายน 2022 มีคำพิพากษาออกมากลับคดีโรกับคดีเคซีย์อย่างเป็นทางการโดยมีเสียงผู้พิพากษา 5–4
ภาษาฮีบรูอัชเกนัซ
ภาษาฮีบรูอัชเกนัซ (הגייה אשכנזית; אַשכּנזישע הבֿרה; Ashkenazi Hebrew) เป็นระบบการออกเสียงของภาษาฮีบรูไบเบิล และภาษาฮีบรูมิซนะห์ที่นิยมใช้ในหมู่ชาวยิวอัชเกนัซ ระบบการออกเสียงนี้ได้รับอิทธิพลจากภาษาใกล้เคียงที่มีการติดต่อสื่อสารระหว่างกัน เช่น ภาษายิดดิช และภาษากลุ่มสลาฟหลายภาษา ทุกวันนี้เหลือรอดในฐานะภาษาทางศาสนาควบคู่ไปกับภาษาฮีบรูสมัยใหม่ในอิสราเอล
ลักษณะ
จากการใช้ควบคู่กับภาษาฮีบรูสมัยใหม่ ภาษาฮีบรูอัชเกนัซมีลักษณะทางสัทวิทยาที่แตกต่างไปอย่างชัดเจนต่อไปนี้
ความแปรผัน
มีความแตกต่างระหว่างสำเนียงของชาวยิวในลิทัวเนีย โปแลนด์ และเยอรมัน เช่น ḥôlam ชาวยิวเยอรมันออกเสียงเป็น [au] ชาวยิวโปแลนด์ออกเสียงเป็น [oi] ส่วนชาวยิวลิทัวเนียออกเสียงเป็น [ei] ส่วนชาวยิวในอังกฤษออกเสียงแบบเยอรมัน และมีชาวยิวอัชเกนัซจำนวนหนึ่งที่ใช้การออกเสียงแบบอิสราเอล-เซฟาร์ดี
คู่ขนาน
ความแตกต่างระหว่างภาษาฮีบรูอัชเกนัซกับภาษาฮีบรูเซฟาร์ดีมีความคล้ายคลึงกับความแตกต่างของภาษาซีรีแอกตะวันออกและตะวันตก
ไขศรี ศรีอรุณ
ศาสตราจารย์เกียรติคุณ คุณหญิง ไขศรี ศรีอรุณ (สกุลเดิม บุนปาน; เกิด 29 มกราคม พ.ศ. 2480) เป็นนักการเมืองและนักวิชาการชาวไทย เคยดำรงตำแหน่งนายกสภามหาวิทยาลัยพะเยา อดีตรัฐมนตรีว่าการกระทรวงวัฒนธรรม ในรัฐบาลพลเอกสุรยุทธ์ จุลานนท์ อดีตนายกสภามหาวิทยาลัยนเรศวร และอีกทั้งยังเคยดำรงตำแหน่งอธิการบดีมหาวิทยาลัยศิลปากร และนายกสภามหาวิทยาลัยศิลปากร
ประวัติ
คุณหญิงไขศรี บุนปาน เกิดที่อำเภอบ้านโป่ง จังหวัดราชบุรี ในครอบครัวบุนปาน บิดาเป็นครู มารดาเป็นแม่บ้าน พื้นเพทั้งบิดา มารดา เป็นคนอำเภอโพธาราม จังหวัดราชบุรี อาชีพครูของบิดาทำให้ต้องโยกย้ายไปท้องถิ่นต่างๆพอสมควร สุดท้ายเกษียณอายุราชการที่ตำแหน่งผู้ช่วยศึกษาธิการจังหวัดพระนคร (กรุงเทพฯ) คุณหญิงไขศรีมีพี่น้องทั้งหมด 7 คน มีน้องชายคนหนึ่งที่สังคมรู้จักกันดี คือ ขรรค์ชัย บุนปาน เจ้าของและผู้อำนวยการหนังสือพิมพ์มติชน และบริษัทในเครือ
การศึกษา
คุณหญิงไขศรี จบการศึกษาระดับมัธยมศึกษาตอนปลายจากโรงเรียนสตรีวิทยา มีผลการเรียนดีเด่นระดับติด 1 ใน 50 คนของประเทศ ได้รับพระราชทานทุนสมเด็จพระศรีนครินทราบรมราชชนนี ผ่านสตรีวิทยาสมาคม ในการศึกษาต่อในคณะอักษรศาสตร์ จุฬาลงกรณ์มหาวิทยาลัย จนจบการศึกษาได้เกียรตินิยมอันดับ 2 สาขาวิชาภาษาฝรั่งเศสในปี พ.ศ. 2503 และสำเร็จการศึกษาระดับปริญญาโท สาขาภาษาฝรั่งเศส ที่คณะอักษรศาสตร์ จุฬาลงกรณ์มหาวิทยาลัย
การทำงาน
คุณหญิงไขศรี ทำงานเป็นอาจารย์โรงเรียนสตรีวิทยา แต่เนื่องจากไม่มีตำแหน่งงานทางภาษาฝรั่งเศส จึงต้องสอนวิชาภาษาอังกฤษ โดยขณะนั้นก็ศึกษาต่อปริญญาโท สาขาวิชาภาษาฝรั่งเศส ในคณะอักษรศาสตร์ จุฬาลงกรณ์มหาวิทยาลัยด้วย จากนั้นย้ายมาเป็นอาจารย์โรงเรียนช่างศิลป ของกรมศิลปากร จนกระทั่งได้มาสอนภาษาฝรั่งเศส ที่คณะโบราณคดี มหาวิทยาลัยศิลปากร และเจริญก้าหน้าในตำแหน่งการงานที่มหาวิทยาลัยศิลปากร
ดำรงตำแหน่งอธิการบดีมหาวิทยาลัยศิลปากร คนที่ 12 ระหว่าง 1 พฤศจิกายน พ.ศ. 2531 - 31 ตุลาคม พ.ศ. 2535 และระหว่าง 1 พฤศจิกายน พ.ศ. 2535 - 31 ตุลาคม พ.ศ. 2539
ดำรงตำแหน่งนายกสภามหาวิทยาลัยศิลปากร คนที่ 9 ระหว่าง 29 มิถุนายน พ.ศ. 2547 - 28 มิถุนายน พ.ศ. 2549 3 เมษายน พ.ศ. 2552 - 28 มิถุนายน พ.ศ. 2553  29 มิถุนายน พ.ศ. 2553 - 28 มิถุนายน พ.ศ. 2555 และระหว่าง 29 มิถุนายน พ.ศ. 2555 - 28 มิถุนายน พ.ศ. 2557
งานการเมือง
คุณหญิงไขศรี ได้รับแต่งตั้งเป็นสมาชิกวุฒิสภา ในปี พ.ศ. 2539 ต่อมาได้รับแต่งตั้งเป็นรัฐมนตรีว่าการกระทรวงวัฒนธรรม ในสมัยพลเอกสุรยุทธ์ จุลานนท์ ซึ่งเป็นการสรรหาผู้เชี่ยวชาญในด้านต่างๆมาดำรงตำแหน่งรัฐมนตรีกำกับดูแลด้านต่างๆ หลังเกิดวิกฤตการณ์การเมือง ซึ่งคณะรัฐมนตรีชุดดังกล่าวได้รับสมญานามจากสื่อมวลชนว่า "รัฐบาลขิงแก่" อันเนื่องมาจากรัฐมนตรีของคณะรัฐบาลชุดนี้ส่วนใหญ่เป็นผู้ทรงคุณวุฒิที่สูงอายุ ซึ่งในขณะรับตำแหน่งคุณหญิงไขศรี มีอายุ 69 ปี
คุณหญิงไขศรี มีผลงานที่โดดเด่นในการปฏิบัติหน้าที่รัฐมนตรี คือ การห้ามการโฆษณาเครื่องดื่มแอลกอฮอล์ทุกชนิด แต่สามารถโมษณาได้ในเวลา 22.00 เป็นต้นไป และการออกมาตรการคุมเข้มไม่ให้เยาวชนอายุต่ำกว่า 20 ปี เต้นโคโยตี้
ภูมิอากาศแบบอบอุ่น
ในทางภูมิศาสตร์ ภูมิอากาศแบบอบอุ่น (Temperate climate) ของโลก เริ่มต้นตั้งแต่ละติจูดกลางซึ่งครอบคลุมระหว่างเขตร้อนกับบริเวณเขตขั้วโลก โดยทั่วไปแล้วเขตเหล่านี้จะมีช่วงอุณหภูมิที่กว้างตลอดทั้งปี และมีการเปลี่ยนแปลงตามฤดูกาลที่แตกต่างกันมากเมื่อเทียบกับภูมิอากาศแบบร้อนซึ่งมักมีการเปลี่ยนแปลงดังกล่าวเพียงเล็กน้อย
ในภูมิอากาศแบบอบอุ่น ตำแหน่งละติจูดไม่เพียงแต่จะมีอิทธิพลต่อการเปลี่ยนแปลงของอุณหภูมิแล้ว แต่กระแสน้ำในทะเล ทิศทางลมที่พัดผ่านทวีป (ขนาดของผืนดินมีขนาดใหญ่เพียงใด) และระดับความสูง ยังเป็นตัวกำหนดอุณหภูมิในภูมิอากาศในแบบอบอุ่นอีกด้วย
กล้ามเนื้อโปรเซอรัส
กล้ามเนื้อโปรเซอรัส (Procerus) เป็นแผ่นกล้ามเนื้อรูปพีระมิดขนาดเล็ก ลึกต่อเส้นประสาทซุพีเรียร์ออบิทัล (superior orbital nerve), หลอดเลือดแดงซุปปราออบิทัล (Supra-orbital artery) , และหลอดเลือดดำซุปปราออบิทัล (Supraorbital vein)
จุดเกาะต้นและจุดเกาะปลาย
จุดเกาะต้นของกล้ามเนื้อโปรเซอรัสเป็นเส้นใยเอ็นกล้ามเนื้อจากพังผืดที่คลุมเหนือส่วนล่างของกระดูกจมูก และส่วนบนของกระดูกอ่อนแลทเทอรัลนาซัล (lateral nasal cartilage)
กล้ามเนื้อนี้มีจุดเกาะปลายที่ผิวหนังเหนือต่อส่วนล่างของหน้าผากระหว่างคิ้วทั้งสอง เส้นใยของกล้ามเนื้อนี้ทอดรวมกับใยกล้ามเนื้อฟรอนทาลิส (Frontalis)
หน้าที่
กล้ามเนื้อโปรเซอรัสทำหน้าที่ช่วยดึงส่วนของผิวหนังระหว่างหัวคิ้วลง ช่วยดึงให้รูจมูกกว้างขึ้น นอกจากนี้ยังช่วยทำหน้าที่ในการแสดงสีหน้าโกรธ
ทางหลวงแผ่นดินหมายเลข 2314
ทางหลวงแผ่นดินหมายเลข 2314 สายหนองวัวซอ-กุดจับ เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 210 ที่บ้านหนองแวงใต้ อำเภอหนองวัวซอ และสิ้นสุดที่ทางหลวงแผ่นดินหมายเลข 2263 ในอำเภอกุดจับ ระยะทางทั้งสิ้น 24.753 กิโลเมตร
ประเทศตูนิเซียในพาราลิมปิกฤดูร้อน 2020
ประเทศตูนิเซีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศตูนิเซียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 25 คน เข้าร่วมการแข่งขันใน 3 ชนิดกีฬา
อังแดร ซิลวา (นักฟุตบอล)
อังแดร มีแกล วาเล็งตึ ดา ซิลวา (André Miguel Valente da Silva; เกิด 6 พฤศจิกายน ค.ศ. 1995) เป็นนักฟุตบอลอาชีพชาวโปรตุเกส ปัจจุบันลงเล่นในตำแหน่งกองหน้าให้กับแอร์เบ ไลพ์ซิช และทีมชาติโปรตุเกส
เขาถูกเลื่อนขึ้นมาจากชุดเยาวชนของโปร์ตู และได้ลงเล่นให้กับชุดสำรอง ก่อนที่จะได้ลงเล่นให้กับชุดใหญ่ในปี ค.ศ. 2015 เขาลงเล่นให้กับโปร์ตู 50 นัด ทำได้ 24 ประตู ก่อนที่จะย้ายไปมิลานในปี ค.ศ. 2017
ซิลวาลงเล่นให้กับทีมชาติตั้งแต่ชุดเยาวชน เขาเป็นส่วนหนึ่งของทีมชาติรุ่นอายุไม่เกิน 19 ปี ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2014 เขาลงเล่นให้ทีมชาติชุดใหญ่ในอีกสองปีถัดมา และได้เข้าร่วมแข่งขันฟีฟ่าคอนเฟเดอเรชันส์คัพ 2017 ซึ่งทีมของเขาจบอันดับที่ 3
สโมสร
โปร์ตู เบ
ทีมชาติ
โปรตุเกส
พันธุ์นรกผ่าตะวัน
พันธุ์นรกผ่าตะวัน (From Dusk Till Dawn 2: Texas Blood Money) เป็นภาพยนตร์แอคชั่นสัญชาติอเมริกา สร้างขึ้นเมื่อปี ค.ศ. 1999 กำกับโดย สก๊อตต์ สปิเกล นำแสดงโดย โรเบิร์ต แพทริค, โบ ฮอบกินส์ ภาพยนตร์เรื่องนี้เป็นภาพยนตร์ภาคสองของภาพยนตร์ไตรภาคฟรอมดัสค์ทิวดอว์น ต่อจาก ผ่านรกทะลุตะวัน ภาพยนตร์เรื่องนี้มีภาคต่อคือ เขี้ยวนรกดับตะวัน
เนื้อเรื่องย่อ
เนื้อเรื่องกล่าวถึงห้าอาชญากร นำทีมโดย บั๊ก รวมตัวกันวางแผนปล้นธนาคารในเม็กซิโก ในระหว่างทางไปจุดนัดพบ เกิดเหตุไม่คาดฝันให้ต้องแวะเข้าไปพักในบาร์แปลกประหลาด หนึ่งในกลุ่มโจรถูกค้างคาวผีที่บินมาจากบาร์กัดเข้า เลยกลายเป็นแวมไพร์ และนั่นจะกลายเป็นฝันร้ายที่รอคอยอาชญากรนอกกฎหมาย และเจ้าหน้าที่ที่จะตามมา เขาจะต้องเลือกว่า ชีวิต กับ เงิน เขาจะเลือกอะไร
คว็อน อึน-บี
คว็อน อึน-บี (Kwon Eun-bi, เกิดเมื่อวันที่ 27 กันยายน 1995) หรือที่รู้จักกันในชื่ออึนบี เป็นนักร้องชาวเกาหลีใต้ เธอเปิดตัวในฐานะสมาชิกของเกิร์ลกรุป Ye-A ภายใต้ชื่อสเตจว่า Kazoo ในปี 2014 ก่อนออกจากวงและเซ็นสัญญากับอุลลิมเอนเตอร์เทนเมนต์ในปี 2018 ต่อมาเธอได้เข้าร่วมในรายการเซอร์ไววัลพรอดิวซ์โฟร์ตีเอต และจบในอันดับที่เจ็ด ซึ่งทำให้เธอได้เปิดตัวในฐานะสมาชิกและหัวหน้าวงเกิร์ลกรุปไอซ์วันของรายการ
หลังจากการยุบวงของไอซ์วันนั้น อุลลิมเอนเตอร์เทนเมนต์ได้เปิดเผยเมื่อวันที่ 5 สิงหาคม 2021 ว่าเธอกำลังเตรียมเปิดตัวในฐานะนักร้องเดี่ยวและออกอัลบั้มแรกของเธอ โอเพน (Open) ในวันที่ 24 สิงหาคม
ชีวิตในวัยเด็ก
คว็อน อึน-บี เกิดเมื่อวันที่ 27 กันยายน 1995 ในเกาหลีใต้ ครอบครัวของเธอประกอบด้วยพ่อแม่และพี่ชาย เธอเข้าเรียนที่โรงเรียนมัธยม Dong-il และจบการศึกษาจากโรงเรียนศิลปะการแสดงแห่งกรุงโซล เมื่อตอนมัธยมต้น เธอได้บอกกับพ่อแม่ว่าเธอต้องการที่จะเข้าเรียนในโรงเรียนสอนเต้น ซึ่งตอนแรกพ่อแม่ก็ต่อต้านการเป็นนักร้องของเธอ และบอกให้เธอไปเรียนที่โรงเรียนแห่งหนึ่งเพื่อเป็นงานอดิเรก เพราะอยากให้เธอตั้งใจเรียน ด้วยความมุ่งมั่นที่จะเป็นนักร้อง ในที่สุดเธอก็เกลี้ยกล่อมพวกเขาด้วยการส่งจดหมายถึงสมาชิกครอบครัวคนอื่น ๆ เพื่อช่วยโน้มน้าวพ่อแม่ของเธอให้เธอได้เรียนมัธยมปลายสายศิลปะ เมื่ออายุ 17 ปี เธอเป็นนักเต้นประกอบให้กับเกิร์ลกรุปอย่างซีเครตและเกิลส์เดย์ โดยได้รับการสนับสนุนจากสมาชิกฮเยริ (ซึ่งเป็นรุ่นพี่ของเธอในโรงเรียนมัธยมปลาย) เพื่อไล่ตามความฝันของเธอในการเป็นไอดอล ในช่วงเวลานี้ เธอยังทำงานพาร์ทไทม์ที่ร้าน Paris Baguette อีกด้วย
อึนบีเปิดตัวในฐานะสมาชิกวงเกิร์ลกรุป Ye-A ซึ่งประกอบด้วยสมาชิก 8 คน ที่บริหารโดยบริษัทคิรอย และมีชื่อสเตจว่า 'Kazoo' เมื่อวันที่ 18 กรกฎาคม 2014 ด้วยซิงเกิล "Up and Down" ต่อมาได้มีการสันนิษฐานว่าวงได้ยุบวงไปอย่างเงียบ ๆ หลังจากปล่อยไปได้เพียงซิงเกิลเดียว หลังจากนั้นเธอได้ออดิชันกับบริษัทบันเทิงหลายแห่งและได้เซ็นสัญญากับอุลลิมเอนเตอร์เทนเมนต์
2018–2020: พรอดิวซ์โฟร์ตีเอต และเปิดตัวกับไอซ์วัน
คว็อน อึน-บีเป็นหนึ่งในสี่เด็กฝึกจากสังกัดอุลลิมเอนเตอร์เทนเมนต์ที่เข้าร่วมในรายการเกิร์ลกรุปเซอร์ไววัลของเอ็มเน็ตชื่อว่า พรอดิวซ์โฟร์ตีเอต โดยเป็นการทำงานร่วมกันระหว่างซีรีส์พรอดิวซ์ 101ของเอ็มเน็ตและกลุ่มไอดอลเจป็อปเอเคบีโฟร์ตีเอต เธอติดอันดับท็อป 12 และจบอันดับที่ 7 ซึ่งทำให้เธอได้เปิดตัวในฐานะสมาชิกของไอซ์วันร่วมกับคิม แช-ว็อนเด็กฝึกของอุลลิมเอนเตอร์เทนเมนต์ และได้รับการเสนอชื่อให้เป็นหัวหน้ากลุ่ม โดยวงเปิดตัวเมื่อวันที่ 29 ตุลาคม 2018 ด้วยซิงเกิล "ลาวีอ็องโรซ" (La Vie en Rose)
ในปี 2019 เธอกลายเป็นพิธีกรหลักของรายการ Respect Your Style, Real Life ของเจทีบีซีร่วมกับจ็อง ฮย็อง-ดนและอัน จุง-ฮวัน ซึ่งออกอากาศครั้งแรกในเดือนพฤษภาคมและสิ้นสุดในเดือนสิงหาคมของปีเดียวกัน ในเดือนกุมภาพันธ์ 2020 เธอเปิดตัวในฐานะนักแต่งเพลงและเรียบเรียงเพลง "Spaceship" ซึ่งเป็นเพลงในสตูดิโออัลบั้มแรกบลูมไอซ์ (Bloom*Iz) ของไอซ์วัน เพลงติดอันดับที่ 130 บนแกออนดิจิทัลชาร์ต ต่อมาเธอได้เขียนเพลงอีกเพลงสำหรับมินิอัลบั้มที่สามโอไนริกไดอะรี (Oneiric Diary) ในชื่อ "With*One" ซึ่งเธอเป็นส่วนหนึ่งของทีมแต่งเพลงชื่อ Psycho Rabbit เปิดตัวเมื่อวันที่ 15 มิถุนายน 2020 และติดอันดับ 152 บนแกออนดิจิทัลชาร์ต
เมื่อวันที่ 29 มีนาคม 2021 ซ็องกยูเพื่อนร่วมสังกัดอุลลิมเอนเตอร์เทนเมนต์ได้ปล่อยมิวสิกวิดีโอสำหรับซิงเกิล "Hush" ซึ่งเธอเล่นเป็นนักแสดงนำหญิง
2021–ปัจจุบัน: กิจกรรมเดี่ยวและเปิดตัวเดี่ยว
หลังจากการสิ้นสุดการโปรโมตของไอซ์วันเมื่อวันที่ 29 เมษายน 2021 ด้วยคอนเสิร์ตครั้งสุดท้ายในเดือนมีนาคม อึนบีกลับมาที่อุลลิมเอนเตอร์เทนเมนต์ พร้อมกับคิม แช-ว็อนที่เป็นเด็กฝึกเพื่อนร่วมค่าย เมื่อวันที่ 29 มิถุนายน เธอได้เป็นพิธีกรคนใหม่ของรายการ Follow Me ของ FashionN พร้อมด้วยฮา ซ็อง-อุน คิโนวงเพนตากอน และฟรีเซีย เมื่อวันที่ 4 สิงหาคม ร็อกเก็ตพันช์เพื่อนร่วมค่ายของอึนบีได้ปล่อยอัลบั้มแรกของพวกเขาในชื่อ บัลเบิล อัป! (Bubble Up!) ซึ่งมีเพลงที่เขียนและร่วมผลิตโดยอึนบีในชื่อ "Let's Dance"
เมื่อวันที่ 5 สิงหาคม อุลลิมเอนเตอร์เทนเมนต์ประกาศว่าคว็อน อึน-บีกำลังเตรียมเปิดในฐานะศิลปินเดี่ยวและจะออกอัลบั้มเปิดตัวของเธอในปลายเดือนนี้ และไม่กี่วันต่อมาพวกเขาเปิดเผยว่าเอกซ์เทนเดดเพลย์แรกของเธอในชื่อ โอเพน (Open) จะเปิดตัวในวันที่ 24 สิงหาคม
เครดิตการแต่งเพลง
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
พระครูธรรมกิจจาภิบาล (กลม สุวณฺโณ)
พระครูธรรมกิจจาภิบาล (กลม สุวณฺโณ)  (นามเดิม: กลม นิยมเดช) อดีตเจ้าอาวาสวัดดอยท่าเสา อำเภอเมืองอุตรดิตถ์ จังหวัดอุตรดิตถ์  (พ.ศ. 2421 - พ.ศ. 2492)  เป็นพระเกจิอาจารย์รูปสำคัญที่มีชื่อเสียงเป็นที่รู้จักยิ่งรูปหนึ่งในจังหวัดอุตรดิตถ์ ร่วมสมัยกับพระเกจิอาจารย์ผู้มีชื่อเสียงในสมัยที่ท่านยังมีชีวิตอยู่ ท่านเป็นพระเกจิอาจารย์รุ่นเก่า  (เกจิอาจารย์ยุคก่อน พ.ศ. 2500)  ก่อนหน้าหลวงปู่ พระนิมมานโกวิท (หลวงปู่ทองดำ ฐิตวณฺโณ) ซึ่งเป็นพระเกจิอาจารย์แห่งเมืองอุตรดิตถ์ในยุคหลัง   ท่านมรณภาพในปี พ.ศ. 2492 ปัจจุบันวัตถุมงคลของท่านเป็นที่เลื่องลือในด้านแคล้วคลาดและอยู่ยงคงกระพัน
ประวัติ
พระครูธรรมกิจจาภิบาล (กลม) หรือหลวงพ่อกลม ท่านเป็นคนบ้านคุ้งตะเภา ตำบลท่าเสา แขวงบางโพ เมืองพิชัย  (บ้านคุ้งตะเภา ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ ในปัจจุบัน)  เกิดเมื่อวันที่ 1 เมษายน พ.ศ. 2421 มีชื่อเดิมว่า กลม นิยมเดช บิดาชื่อนายชื่น มารดาชื่อนางจันทร์ ต่อมาท่านได้อุปสมบทเป็นพระภิกษุเมื่ออายุครบบวชเมื่อวันที่ 1 พฤษภาคม พ.ศ. 2440 ณ พัทธสีมาวัดใหญ่ท่าเสา โดยมีพระอธิการอินทร์ เป็นพระอุปัชฌาย์ และมีพระอาจารย์สี เป็นพระกรรมวาจาจารย์ ได้รับฉายาว่า "สุวณฺโณ"
ท่านได้รับแต่งตั้งจากพระครูวิเชียรปัญญามหามุนี (เจ้าคณะจังหวัดอุตรดิตถ์ในสมัยนั้น) ให้เป็นเจ้าอาวาสวัดดอยท่าเสาเมื่อวันที่ 5 มิถุนายน พ.ศ. 2463 และท่านได้รับการแต่งตั้งให้เป็นพระสังฆาธิการระดับต่าง ๆ ตามลำดับ เช่น ได้รับแต่งตั้งเป็นเจ้าคณะหมวด (เมื่อวันที่ 22 มีนาคม พ.ศ. 2466) ได้รับแต่งตั้งเป็นพระอุปัชฌาย์ (เมื่อวันที่ 1 พฤษภาคม พ.ศ. 2481) ได้รับแต่งตั้งเป็นเจ้าคณะแขวงกิ่งฟากท่าในปี พ.ศ. 2482 (โดยเป็นอยู่ 6 เดือนจึงได้ย้ายไปเป็นเจ้าคณะแขวงท่าปลาในเดือนสิงหาคมปีเดียวกัน)
และด้วยการที่ท่านดำรงตำแหน่งทางคณะสงฆ์ ช่วยงานพระศาสนามาเป็นลำดับ มีผลงานปรากฏมากมาย ท่านจึงได้รับพระมหากรุณาธิคุณโปรดเกล้าฯ พระราชทานตั้งสมณศักดิ์เป็นที่ "พระครูธรรมกิจจาภิบาล" เมื่อปี พ.ศ. 2484